রওশন আরা
রওশন আরা (৩ আগস্ট ১৯৪০ - ২৪ জুন ২০১০) একজন বাংলাদেশী চলচ্চিত্র অভিনেত্রী ছিলেন। চলচ্চিত্রের বাইরে পেশাজীবনে তিনি চিকিৎসকের পেশায় নিয়োজিত ছিলেন। কবি বন্দে আলী মিয়া ছিলেন ড. রওশন আরার দুলাভাই ও প্রখ্যাত চলচ্চিত্র অভিনেত্রী সুচিত্রা সেন ছিলেন বান্ধবী ও স্কুল জীবনের সহপাঠী। পরিচালক মহিউদ্দিনের হাত ধরে ১৯৫৯ সালে মাটির পাহাড় চলচ্চিত্রে অভিনয়ের মাধ্যমে তিনি বাংলা চলচ্চিত্রে পদার্পণ করেন।